|  |  |
| --- | --- |
| **ΠΑΡΑΔΟΣΙΑΚΗ ΠΟΙΗΣΗ** | **ΜΟΝΤΕΡΝΑ ΠΟΙΗΣΗ** |
| Έμμετρος στίχος | Ελεύθερος στίχος |
| Ομοιοκαταληξία | Απουσία ομοιοκαταληξίας |
| Χωρισμός σε στροφές, με ίσο αριθμό στίχων & συλλαβών | Ανομοιομορφία στροφών, στίχων & συλλαβών |
| Στίχος προσεγμένος & στολισμένος, «ποιητικές» λέξεις | Στίχος λιτός, «καθημερινές/ αντιποιητικές» λέξεις |
| Στίξη κανονική | Απουσία στίξης ή ακανόνιστη στίξη |
| Διατήρηση νοήματος των λέξεων | Πολυσημία των λέξεων |
| Λογική ανάπτυξη του θέματος/ αλληλουχία νοημάτων | Υποδήλωση ή απόκρυψη του θεματικού κέντρου/ υπαινικτικός λόγος |

**Διονύσιος Σολωμός «Η Ξανθούλα» Παραδοσιακό Ποίημα**

Την είδα την ξανθούλα,
την είδα `ψες αργά
που εμπήκε στη βαρκούλα
να πάει στην ξενιτιά.

Εφούσκωνε τ’ αέρι
λευκότατα πανιά
ωσάν το περιστέρι
που απλώνει τα φτερά.

Εστέκονταν οι φίλοι
με λύπη με χαρά
κι αυτή με το μαντίλι
τους αποχαιρετά.

**Μίλτος Σαχτούρης «Η φωτιά» Μοντέρνα Ποίηση**

Σα γύρισε ο καθρέφτης μου στον ουρανό

φάνηκε ένα φεγγάρι

μισοφαγωμένο 5 από τα κόκκινα μυρμήγκια της φωτιάς

κι ένα κεφάλι πλάι του να καίει

 κι αυτό μέσα σε πύρινη

βροχή να λάμπει το κεφάλι

να φέγγει καθώς το έπαιρνε το έκανε κάρβουνο
η φωτιά